
ТУРИСТИЧЕСКА АГЕНЦИЯ МОНДЕЛ ТРАВЕЛ

Удостоверение за регистрация № РК-01-6411
ПОРТУГАЛИЯ 
през 

   ИСПАНИЯ С АНДАЛУСИЯ
По маршрут: СОФИЯ – ЛЮБЛЯНА - ТОРИНО – АВИНЬОН – МОНПЕЛИЕ – КАРКАСОН - КОСТА БРАВА - ВАЛЕНСИЯ – БЕНИДОРМ - АЛИКАНТЕ – ГРАНАДА – КОРДОБА – СЕВИЛЯ – ЛИСАБОН – СИНТРА – КАШКАЙШ –  ЕЩОРИЛ - ФАТИМА – САЛАМАНКА - ТОЛЕДО - МАДРИД – САРАГОСА - КОСТА БРАВА - БАРСЕЛОНА – АРЛ – ЛИГУРСКА РИВИЕРА - ГЕНУА - СОФИЯ

17 дни / 16 нощувки / 16 закуски / 3 вечери
Дати: от 29 юни до 15 юли 2012 г.
                                 от 14 септември до 30 септември 2012 г.
1 ден – София – Любляна
Отпътуване от София в 07.00 часа от пл. “Св. Ал. Невски”. Пристигане вечерта в Любляна. Настаняване в хотел. Нощувка. 

2 ден – Торино
Закуска. Отпътуване за Италия. Пристигане късния следобяд в Торино - столицата на областта Пиедмонт, изящен бароков град, чието великолепие често се сравнява с това на Париж. Пешеходна обиколка с разглеждане отвън на следните забележителности: площад Карло – представителното лице на града с църквите Сан Карло и Санта Кристина, площад Кастело, приютил пищния дворец  Мадама и музея на древното изкуство, Kралският дворец и Катедралата. Настаняване в хотел в района. Нощувка. 

3 ден – Авиньон – Монпелие 
Закуска. Отпътуване за френската провинция Прованс и Авиньон, известен като „втори Рим”, градът с най-красивия и най-големия архитектурен готически ансамбъл, състоящ се от Папския дворец,Катедралата и моста Свети Бенезе(UNESCO). Продължаване за Монпелие. Настаняване в хотел. Нощувка. 

4 ден – Монпелие – Каркасон – Коста Брава/ Коста дел Маресме 

Закуска. Разходка из Стария град на Монпелие и площада на Комедията, заобиколен от Операта и Еспланадата. Отпътуване за Каркасон (UNESCO), познат като най- цялостно укрепеният средновековен град в Европа, запазил се до днес. Туристическа програма - Базиликата Сен Назер, Нарбонската врата, Къщата на Инквизицията. Продължаване за Испания. Пристигане в едно от курортните селища на Испанската Ривиера /Коста Брава или Коста дел Маресме/, разположени до Барселона. Настаняване в хотел. Вечеря. Нощувка.
5 ден – Валенсия – Бенидорм - Аликанте

Закуска. Отпътуване за Валенсия. Разходка из старата част с Катедралата, Кулата Мигелете, площада на Кметството. Посещение на “Града на бъдещето”. Продължаване за Аликанте с попътна спирка в известния курорт Бенидорм.  Пристигане в столицата на Коста Бланка, един от най – популярните туристически региони в Европа. Настаняване в хотел. Нощувка.
6 ден – Мурсия - Гранада

Закуска. Отпътуване през Мурсия  за Андалусия – родината на фламенкото и борбата с бикове. Пристигане в Гранада. Туристическа програма – дворецът Аламбра, един от върховете в ислямското изкуство(изисква се предварителна заявка за  резервация на час за влизане), градините на Женералифе (UNESCO). Настаняване в хотел. Нощувка.
7 ден – Кордоба - Севиля

Закуска. Отпътуване за Кордоба. Туристическа програма: историческият център (UNESCO), римският мост, кулата Калаора, Еврейският квартал със Синагогата и старата джамия Ла Мескита. Продължаване за Севиля. Настаняване в хотел. Нощувка. 
8 ден – Севиля - Лисабон

Закуска. Туристическа програма в Севиля: Хиралда и Катедралата (UNESCO), Дворецът Алкасар (UNESCO), кварталът Санта Крус. Отпътуване за Португалия. Настаняване в хотел в Лисабон. Нощувка. 
9 ден – Лисабон – Синтра – Кабо да Рока – Кашкайш – Ещорил 
Закуска. Туристическа програма в Лисабон. Обиколката започва от оживения площад Росио, 

истинския център на града, следва кулата Белем (UNESCO), Манастирът Жеронимос (UNESCO), Музеят на каляските. Продължаване за най – западната точка на Европа Кабо да Рока. Спирка за разглеждане на Националния Дворец Синтра (UNESCO), в отдавна предпочитаното място от португалските крале и английските благородници. Разходка из красивия морски курорт Кашкайш и минаване през Ещорил. Връщане в Лисабон. По желание и срещу допълнително заплащане посещение на фолклорно заведение (Фадо). Нощувка.
10 ден – Фатима – Саламанка 

Закуска. Отпътуване за Фатима, едно от най – известните поклоннически места в Европа, свързано с чудотворното появяване на Света Богородица и нейните предсказания за бъдещето на света. Продължаване за Испания.. Пристигане вечерта в Саламанка. Настаняване в хотел. Нощувка.
11 ден –  Саламанка – Толедо - Мадрид

Закуска. Разходка из старата част на Саламанка (UNESCO). Отпътуване за Толедо. Разглеждане на историческия град (UNESCO) с Катедралата, църквата Санто Томе, Синагогата. Продължаване за Мадрид.  Настаняване в хотел. Свободно време. Нощувка.
12 ден – Мадрид

Закуска. Туристическа полудневна програма в Мадрид –  площад Испания, площад Ориенте, Катедралата Свети Исидор, Кралският  дворец, площад Пуерта дел Сол, площад Майор. Свободно време. По желание посещение на музея Прадо. Нощувка.
13 ден – Мадрид – Сарагоса - Коста Брава/ Маресме
Закуска. Отпътуване за Коста Брава/Маресме с кратък престой в Сарагоса – столицата на провинция Арагон с посещение на Катедралата Пилар. Късно настаняване в хотел в едно от курортните селища. Вечеря. Нощувка.
14 ден – Барселона – Коста Брава/ Коста дел Маресме

Закуска. Отпътуване за Барселона. Панорамна автобусна обиколка, включваща старото пристанище с паметника на Колумб, Ла Педрера (UNESCO), Ла Саграда Фамилия, парка Гуел (UNESCO), Националния дворец, хълма Монджуик с “Олимпийския пръстен”. Пешеходна разходка по известната улица Лас Рамблас, из Готическия квартал и площад Реал. Свободно време. Връщане в хотела на Коста Брава/Маресме. Вечеря. По желание и срещу допълнително заплащане фламенко шоу. Нощувка.

15 ден –  Прованс – Арл - Лигурска Ривиера 

Закуска. Отпътуване за Франция и областта Прованс. Попътна спирка за снимки на известния и единствен останал невредим вече 2000 г. римски акведукт Пон дьо Гар. Продължаване за Италия през Арл. Наричан още “душата на Прованс”, този град на река Рона привлича като магнит археолози, любители на изкуството и историци. Пристигане на Лигурска Ривиера. Настаняване в хотел. Нощувка. 

16 ден – Генуа -София

Закуска. Отпътуване за Генуа. Туристическа програма: площад Ферари - сърцето на града, църквата Сан Матео, Катедралата Сан Лоренцо. Продължаване за Словения. Настаняване вечерта в хотел. Нощувка.
17 ден  - София

Закуска. Продължаване за България. Пристигане в София след 22.00 ч.

ЦЕНА: 1795 лв.
 Пакетната цена включва: транспорт с автобус 3***, 16 нощувки със закуски и 3 вечери в хотели 3***/4****, от които, 1 – в Любляна/околности, 1 – в Торино, 1 – в Монпелие/околности, 1 -  в Аликанте/околности, 1 – в Гранада, 1 – в Севиля, 2 – в Лисабон, 1 – в Саламанка, 2 – Мадрид, 3 – на Коста Брава/Маресме, 1 – на Лигурска Ривиера, 1 – в Словения, туристическа програма в определените градове и обекти по маршрута, местни екскурзоводи за обиколката на Кордоба, Севиля и Лисабон, водач от агенцията.
Пакетната цена не включва: входните такси за посещаваните туристически обекти по програмата.
Доплащане за: медицинска застраховка – 15 лв., над 65 г. – 22 лв., над 70 г. – 30 лв.

                          единична стая: общо за целия престой – 490 лв.

Намаление за: дете до 18 год. с двама възрастни в тройна стая  – 260 лв.

                         дете до 18 год. с един възрастен в двойна стая  – 180 лв.

                         3- ти възрастен – 80 лв.

Минимален брой туристи за осъществяване на екскурзията: 35 туристи.

Срок за уведомление при недостигнат минимален брой туристи: 7 дни преди началната дата.

Необходими документи: задграничен паспорт ИЛИ лична карта; няма визови, санитарни и медицински изисквания за посещаваните по маршрута страни

Начин на плащане: депозит – 30 % от пакетната цена, доплащане – до 10 дни преди отпътуване.
Туроператор “ТА Мондел Травел” е застрахована по смисъла на чл. 42 от Закона за туризма в застрахователна компания ЕВРОИНС със застрахователна полица № 37 00001278/  31.01.2010 г.

София 1000, ул. Цар Самуил № 32, тел. 02/ 980 33 22

тел./факс 02/ 988 26 32,

тел/факс 02/ 981 25 64, GSM: 088/5145573
e-mail: mondel_travel@ibn.bg, e-mail: info@mondel-travel.com
 www.mondel-travel.com

